นายกรัฐมนตรี ตรวจความพร้อมสถานที่บริการฉีดวัคชื่นนอก รพ. เซ็นทรัสเวิลด์ ย้ำวัคซีนปลอดภัย
พลเอก ประยุทธ์ จันทร์โอชา นายกรัฐมนตรีและคณะ ลงพื้นที่ตรวจเยี่ยมสถานที่บริการฉีดวัคซึนนอก รพ. “หน่วยความร่วมมือบริการฉีดวัคซึนโควิด-19 กรุงเทพมหานคร-หอการค้าไทย" ณ เซ็นทรัลเวิลด์ ไลฟ์ ศูนย์การค้าเซ็นทรัลเวิลด์ เขตปทุมวัน ที่ชั้น 8 ศูนย์การค้าเซ็นทรัลเวิลด์ ซึ่งเป็นความร่วมมือการให้บริการระหว่างกรุงเทพมหานคร สภาหอการค้าแห่งประเทศไทยและโรงพยาบาลจุฬาลงกรณ์ เพื่อทดสอบระบบการให้บริการวัคซีนตามขั้นตอนต่างๆ โดยตั้งเป้าหมายในการให้บริการฉีดวัคซีน จำนวน 2,500-3,000 คนวัน ตั้งแต่เวลา 09.00 น.-17.00 น. โดยกลุ่มผู้เข้ารับการบริการฉีดวัคซีนเพื่อทดสอบระบบ จะเป็นกลุ่มบุคลากรด่านหน้าที่ต้องปฏิบัติงานในการควบคุมการแพร่ระบาดของโรคและกลุ่มที่มีอาชีพเสี่ยงที่มีโอกาสสัมผัสกับคนจำนวนมาก ทั้งนี้ กรุงเทพมหานครร่วมมือกับสภาหอการค้าแห่งประเทศไทย โรงพยาบาลเครือข่าย ได้เปิด "หน่วยความร่วมมือบริการฉีดวัคซีนโควิด-19" นอกรพ. เพื่อทดสอบระบบการให้บริการแล้ว 13 แห่ง โดยศูนย์การค้าเซ็นทรัลเวิลด์ เป็นแห่งที่ 14 โดย กทม. จะเร่งขยายสถานที่ฉีดนอกโรงพยาบาลให้ครบตามเป้าหมาย 25 แห่งทั่วพื้นที่กรุงเทพมหานครโดยนายกรัฐมนตรี ได้พูดคุยกับบุคลากรและประชาชนที่ได้เข้ามาฉีดวัคซีน โดยขอให้ทุกคนอย่าตื่นเต้น เพราะจะส่งผลต่อระบบความดัน ทั้งนี้ยืนยันว่าตนเองก็ฉีดแล้วไม่มีผลอะไร และขณะนี้วัคซีนก็ได้ฉีดให้กับประชาชนในหลายประเทศ พบว่ามีความปลอดภัย ทั้งนี้ ได้สอบถามกับคนที่ฉีดวัคซีน ยืนยันว่า มีเพียงอาการชาชั่วคราวเท่านั้นนายกรัฐมนตรี ยังยืนยันด้วยว่า รัฐบาลพยายามเปิดช่องทางให้ประชาชนได้ลงทะเบียนจองฉีดวัคซีน ได้ทั่วถึงมากที่สุด เพราะนอกจากกลุ่มผู้อายุเกิน 60 ปี และกลุ่ม 7 โรคเสี่ยง ผ่านแอปพิเคชันหมอพร้อมแล้ว รัฐบาลจะต้องเปิดให้กับกลุ่มที่ต้องได้รับวัคซีนเร่งด่วนด้วย เช่น ผู้ที่ต้องให้บริการประชาชน พร้อมทั้งขอให้มั่นใจว่า รัฐบาลเร่งจัดหาวัคซีนโควิด-19 เต็มที่ โดยจะมีวัคซีนเข้ามาในระบบอย่างต่อเนื่องและมีเพียงพอกับประชาชนทุกคน นายกรัฐมนตรีได้ย้ำว่า ไม่ว่าสถานการณ์เป็นอย่างไรสิ่งสำคัญคือ ทุกคนยังคงต้องปฏิบัติตามมาตรการของสาธารณสุข